open-index/open-wikipedia-markdown huggingface dataset:
Կլոդ Սիմոն

**Կլոդ Էժեն Անրի Սիմոն** (, ), ֆրանսիացի գրող, գրականության բնագավառում Նոբելյան մրցանակի դափնեկիր (1985)։

## Կենսագրություն
Սիմոնը ծնվել է 1913 թվականի հոկտեմբերի 10-ին Անտանանարիվուում՝ ֆրանսիական զինվորականի ընտանիքում։ Հայրը մահացել է Առաջին համաշխարհային պատերազմի ժամանակ։ Տղային դաստիարակել է մայրը Պերպինյանում, իսկ 1924 թվականից՝ քաղցկեղի հետևանքով մոր մահանալուց հետո՝ տատիկը։ Պատանի Սիմոնը շատ է զբաղվել գեղանկարչությամբ և լուսանկարչությամբ։

1936 թվականին մեկնում է Բարսելոնա, որպեսզի հանրապետականների կողմից կռվի Ֆրանսիսկո Ֆրանկոյի դեմ։

Երկրորդ համաշխարհային պատերազմի սկսվելուց հետո Սիմոնը զորակոչվում է բանակ, ծառայում հեծելազորում և գերի ընկնում։ Այնտեղից փախչում է և մասնակցում ֆրանսիական դիմադրությանը։

Պատերազմից հետո սկսում է գրել արձակ։ Նրան ընդունված է համարել «նորավեպի» դպրոցի անդամ։

Սիմոնը մահացել է 2005 թվականի հուլիսի 6-ին Փարիզում։ Թաղված է Մոնմարտրի գերեզմանատանը։

## Ստեղծագործություններ
* 1945 - *Le Tricheur*, Éditions du Sagittaire
* 1947 - *La Corde raide*, Éditions du Sagittaire
* 1952 - *Gulliver*, Calmann-Lévy
* 1954 - *Le Sacre du Printemps*, Calmann-Lévy
* 1957 - *Le Vent. Tentative de restitution d’une retable baroque*, Éditions de Minuit
* 1958 - *L’Herbe*, Éditions de Minuit
* 1960 - *La Route des Flandres*, Éditions de Minuit
* 1962 - *Le Palace*, Éditions de Minuit
* 1966 - *Կանայք* (*Femmes*), Éditions Maeght
* 1967 - *Histoire*, Éditions de Minuit
* 1969 - *La Bataille de Pharsale*, Éditions de Minuit
* 1970 - *Orion aveugle*, Skira
* 1971 - *Les Corps conducteurs*, Éditions de Minuit
* 1973 - *Triptyque*, Éditions de Minuit
* 1975 - *Leçon de choses*, Éditions de Minuit
* 1981 - *Les Géorgiques*, Éditions de Minuit, ISBN 2-7073-1950-3
* 1984 - *Վերոնիկայի վարսերը* (*La Chevelure de Bérénice*), Éditions de Minuit («Կանայք» տեքստի վերատպություն)
* 1986 - *Ստոկհոլմյան ելույթ* (*Discours de Stockholm*), Éditions de Minuit
* 1987 - *L’Invitation*, Éditions de Minuit
* 1988 - *Album d’un amateur*, Rommerskirchen
* 1989 - *L’Acacia*, Éditions de Minuit
* 1992 - *Photographies, 1937—1970*, Éditions Maeght
* 1994 - *Correspondance avec Jean Dubuffet*, L'Échoppe
* 1997 - *Le Jardin des Plantes*, Éditions de Minuit
* 2001 - *Le Tramway*, Éditions de Minuit
* 2006 - *Oeuvres*, Collection Pléiade

## Ծանոթագրություններ

## Կ.Սիմոնը հայերեն
* Ակացիան (վեպ), Երևան, «Նաիրի» հրատարակչություն, 2014, թարգմանությունը ֆրանսերենից՝ Շուշանիկ Թամրազյանի։
* Քամին (վեպ), Երևան, «Անտարես», 2017, թարգմանությունը ֆրանսերենից՝ Շուշանիկ Թամրազյանի։

## Արտաքին հղումներ
* Կլոդ Սիմոնի մասին
* Association des Lecteurs de Claude Simon (ALCS) website for readers of Claude Simon (articles in french and in english) 
* Claude Simon in the Nobel Institution website
* 

Կատեգորիա:20-րդ դարի գրողներ
Կատեգորիա:20-րդ դարի վիպասաններ
Կատեգորիա:20-րդ դարի ֆրանսիացի վիպասաններ
Կատեգորիա:Անտանանարիվու քաղաքում ծնվածներ
Կատեգորիա:Գրողներ այբբենական կարգով
Կատեգորիա:Ֆրանսալեզու գրողներ
Կատեգորիա:Ֆրանսիացի գրողներ
Կատեգորիա:Ֆրանսիացի նոբելյան մրցանակակիրներ
Անաբասիս

**Անաբասիս**, «***Նահանջ Բյուրոց***» ( - վերելք, շարժում երկրի խորքով), Քսենոփոնի պատմա-հուշագրական երկը։ Բաղկացած է 7 գրքից, որոնցում նկարագրված է մ.թ.ա. 401 թվականին գահատենչ Կյուրոս Կրտսերի վարձկան ուժերի՝ 10 հազար հույների անհաջող արշավանքը Աքեմենյան թագավոր Արտաքսերքսես II դեմ և Կունաքսայի (Միջագետք) ճակատամարտում պարտվելուց հետո նրանց նահանջը Հայաստանի վրայով դեպի Սև ծով։ Հեղինակը մասնակցել է ամբողջ արշավանքին ու նահանջին (հելլեն զորավարների նենգաբար սպանվելուց հետո նա նահանջող զորքի հրամանատարն էր)։ Անաբասիսը արժանահավատ և անփոխարինելի սկզբնաղբյուր է հատկապես Հայաստանի հնագույն պատմության ուսումնասիրման համար։ Անաբասիսում Հայաստանը պատկերված է իբրև ընդարձակ երկիր որի սատրապն էր Օրոնտեսը, իսկ արմատական մասում հյուպարքոս էր Տիրիբազոսը։ Ըստ Անաբասիսի, Հայկական լեռնաշխարհը բնակեցված է եղել, հիմնականում, հայերով։ Արևելյան Տիգրիսից մինչև Արաքսի վերին հոսանքը հելլեններն անցել են հայկական գյուղերով։ Անաբասիսի տվյալների համաձայն, Հայաստանի բնակչության գլխավոր զբաղմունքը գյուղատնտեսությունն էր։ Գյուղերում «տները լեցուն էին» մթերքներով (ցորեն, գարի, հաց, գարեջուր, անուշաբույր գինիներ, ընդեղեն, քունջութի, նշի և բևեկնի յուղ, կենդանական ճարպ և այլն)։ Երկրագործության տեսակարար կշիռը մեծ էր Հայաստանի տնտեսության մեջ, հանգամանք, որը կարևոր նշանակություն ուներ պետականության կազմավորման ընթացքի համար։ Անաբասիսի տվյալներից երևում է, որ Հայաստանում տիրապետող է եղել գյուղական-տերիտորիալ համայնքը։ Անաբասիսը տեղեկություններ է հաղորդում նաև Հայաստանի սատրապային վարչակարգի մասին։ Հիշատակվում են գյուղերում կանգնած ապարանք-ամրոցներ, որոնք պատկանել են սատրապներին։ Օրոնտեսի զորքը հայերից էր բաղկացած։ Սատրապն օգտվում էր նաև վարձկաններից։ Հայաստանի Աքեմենյան ժամանակաշրջանի նյութական մշակույթի ուսումնասիրման համար կարևոր են գյուղական ճարտարապետության, զենքերի, կենցաղային առարկաների մասին տեղեկությունները։ Անաբասիսը որոշ պատկերացում է տալիս մ.թ.ա. 5-6-րդ դարերի Հայաստանի քաղաքական վիճակի մասին, լուսաբանում հին հայկական հասարակության կյանքի տարբեր կողմերը։ Անաբասիսի շնորհիվ հելլենները ծանոթացան պարսկական ընդարձակածավալ տերության ներքին թուլությանը և հող պատրաստվեց Ալեքսանդր Մակեդոնացու արշավանքի համար։ Անաբասիսը իր պատմագիտական ու գեղարվեստական արժանիքների համար դարեր շարունակ եղել է ընթերցանության հաճելի գիրք, որն այսօր ևս առինքնում է պատմաբաններին, ռազմական գործիչներին և աշխարհագրագետներին։ 1970 թվականին Երևանում լույս տեսավ Անաբասիսի հայերեն թարգմանությունը (թարգմանված և ծանոթագրված Կրկյաշարյան, Սիմոն Միսակի)։

## Արտաքին հղումներ
* Քսենոփոնը հայերի մարտունակության ու ազատատենչության մասին
* Անաբասիսը Երևանի Պետական Համալսարանի Իջևանի Մասնաճյուղի Գրադարանում
* Անաբասիսը գրապահարանում
* Անաբասիսը գուտենբերգի նախագծում

Կատեգորիա:Հին հունական գրականություն
Թաթերեն

**Թաթերեն**, թաթերի և լեռնային հրեաների լեզվի անվանումը։ Պատկանում է հնդեվրոպական լեզվաընտանիքի իրանյան խմբի հարավարևմտյան ենթախմբին։ Խոսվում է Ռուսաստանի Դաշնության Դաղստանի Հանրապետությունում, Ադրբեջանում և Իսրայելում։ Դաղստանի պաշտոնական լեզուներից մեկն է։ Ադրբեջանում թաթերենը անհետացող լեզու է համարվում և դուրս է մղվում ադրբեջաներենի կողմից։ ՅՈՒՆԵՍԿՕ-ի «Աշխարհի վտանգված լեզուների ատլասի» չափանիշներով դիտվում է որպես «չափազանց վտանգված»։ Գործածվում են կիրիլիցա և լատինական գրեր։ Ունի 5 ձայնավոր, 3 երկբարբառ, 26 բաղաձայն։

Մասնագետները հայերեն տարրեր են նկատել հայ-թաթերեն բարբառում։

## Ծանոթագրություններ

## Գրականություն
* Հայկական սովետական հանրագիտարան, հ. 4, Երևան, 1978, էջ 120։
* Մ. Բարխուդարյան, Աղուանից երկիր եւ դրացիք, Թիֆլիս, 1893։
Լյուդովիկոս XII (Ֆրանսիայի թագավոր)

**Լյուդովիկոս XII** (), մականունը **Ժողովրդի հայր** (, ), Ֆրանսիայի թագավոր 1498 թվականի ապրիլի 7-ից։ Վալուաների տոհմից, Շառլ I դուքսի որդին։ Հիմնական դեպքերը նրա թագավորության ժամանակ դա պատերազմներն էին, որոնք Ֆրանսիան վարում էր Իտալիայի տարածքում։

## Մինչ գահին բարձրանալը
Լյուդովւկոսը, ում կենսախնդությունը տրված էր բնությունից, սիրում էր խրախճանքները, գնում էր որսորդության, կռվում էր մրցախաղերում և երիտասարդ տարիների չէր հետաքրքրվում քաղաքականությամբ։

Լյուդովիկոսը ամուսնացած էր Լյուդովիկոս XI թագավորի դստեր՝ Ժաննայի հետ։ Երբ Լյուդովիկոս XI մահացավ, Լյուդովիկոսը հանդիսացավ վտանգավոր հակառակորդ Ֆրանսիայի Աննա դե Բոժե թագուհու համար, ով հանդիսանում էր իր կնոջ ավագ քույրը։ Օրլեանսկիական պարտիայի ղեկավարն էր կոմս Դյունուա։ Պետական չինովնիկների օգնությամբ օրլեանսկիական պարտիան հույս ուներ խլել իշխանությունը Աննաից։ Բայց դա հաջողությամբ չպսակվեց։ Չնայած շուտով ձևաավորվեց նոր կոալիցիա, որի անդամներն էին Լյուդովիկոս Օրլանսկին, դքսեր՝ Ֆրանցիսկ II (դուքս Բրետանի), դուքս Լոտարինգի և այլն։ «Խելահեղ պատերազմ» կոալիցիան ընդդեմ գահի։ 1488 թվականի ճակատամարտում ապստամբները ջախջախված էին, իսկ Լյուդովիկոսը գերեվարված և բանտարկված։ 3 տարի անց Լյուդովիկոսը ազատվեց իր կնոջ խնդրանքների շնորհիվ։

## Գահակալման սկիզբը և հայտնի ռեֆորմները
Կարլ VIII-ի մահից հետո, Լյուդովիկոսը առանց խոչընդոտների բարձրացավ գահին և իր բոլոր նախկին թշնամիներին վերաբերվեց մեծահոգաբար։ Ցանկանալով ունենալ Ֆրանսիսյի հետևում Բրիտանիան, նա ամուսնացավ Կարլ VIII-ի այրու՝ Աննա Բրիտանի հետ (իր առաջին կնոջից՝ ոչ գեղեցիկ Ժաննայից, նա բաժանվեց Ալեքսանդր VI պապի թույլտվությամբ)։

Շատ քաղաքական որոշումներ Լյուդովիկոս XII ընդունում էր իրեն շրջապատող խորհրդատուների ազդեցության ներքո, հիմնականում Ժորժ Ամբուազի։ Կառավարման սկզբում նա մեղմացրեց հարկերը, մտահագված էր դատավարության լավացմամբ։ 1499 թ.-ի մարտին մշակվեցին և հավաքվեցին դատական պրոցեսի համար անհրաժեշտ օրենքները։ Լյուդովիկոսը կարգավորեց գյուղացիների և հողատերերի հարաբերությունները։ Դատակն ռեֆորմների, մեծահոգության, բարեստրտության համար նրան անվանեցին «Ժողովրդի հայր»։

## Առաջին հաջողությունները
thumb|250px||Լյուդովիկոսի պատվավոր մուտքը
Լյուդովիկոսի վարած արտաքին քաղաքականությունը բերեց մի շարք անհաջող պատերազմների։ Լինելով Վալենտինա Վիսկոնտի թոռը՝ նա պահանջներ ներկայացրեց Միլանի դքսությանը։ Կարլ VIII օրինակին հետևելով, մտածում էր Նեապոլիտանական թագավորությունը գրավելու մասին։ Նրա կողմից էին պապը, ֆրանսիական պալատակները, Հենրի VII և Մաքսիմիլիան I կայսրը։ Իր հմուտ զորահրամանատարների հետ միասին Լյուդովիկոսը շարժվեց դեպի Իտալիա, անցավ Ալպերով (1499 թ.-ի հուլիս) և սպետեմբերի 14-ին վերցրեց Միլանը։ Միլանցիները ապստամբեցին, բայց Լյուդովիկոսին հաջողվեց հնազանդեցնել նրանց՝ գերի վերցնելով Լյուդովիկո Սֆորզա։ Լյուդովիկոսը Գրանադայում պայմանագիր կնքեց Ֆերդինանդ II (Արագոնի թագավոր) հետ, և կիսեց Նեապոլի թագավորությունը։ Նեապոլի թագավոր Ֆեդերիկոն գերեվարվեց (1501)։ Լյուդովիկոսը ստացավ Աբրուցոն և Կամպանիան։

## Ծանոթագրություններ

Կատեգորիա:Ֆրանսիայի թագավորներ
Կատեգորիա:Իտալիայի պատմություն
Կատեգորիա:Միլանի դքսեր
Կատեգորիա:16-րդ դարի Եվրոպայի միապետներ
Կատեգորիա:Կաթոլիկ միապետներ
Դավիթ Քոբայրեցի

**Դավիթ Քոբայրեցի** (), հայ աստվածաբան և փիլիսոփա, XII դարի ականավոր եկեղեցական գործիչ։

## Կենսագրություն
Ծնվել է XII դարի կեսերին Քոբայր գյուղում (այժմ Թումանյան քաղաքի վարչական տարածքում)։ Կրթություն ստացել է Հաղպատավանքում՝ Պետրոս և Վարդան վարդապետերի մոտ։ Այնուհետև ինքն է արժանացել վարդապետի կոչման, դարձել իր ժամանակի մշակույթի խոշորագույն գործիչներից մեկը։ Ժամանակակիցները մեծարում էին նրան «հարգարժան և իմաստուն վարդապետ»։ 1198-1203 թվականներին ճամփորդում է Կիլիկյան Հայաստանով, որտեղ գաղափարական կռիվ է մղել կաթոլիկամետ հոգևորականների դեմ։ Մասնակցել է Լոռիի (1205 թվական) և Անիի (1207 թվական) եկեղեցական ժողովներին։ Թողել է հարուստ գրական ժառանգություն. նրա հեղինակած աշխատություններից 17-ը հասել են մինչ մեր օրերը։ Քոբայրեցու շատ աշխատություններ իրենցից ներկայացնում են մեկնություններ՝ հիշատակարաններ, որոնք բացահայտում են այս կամ այն աշխատության գրելու անհրաժեշտության մասին։ Քոբայրեցու շատ հիշատակարաններ հասել են մեզ «Հիշատակարանների գիրք» ժողովածուում՝ կազմված Գրիգոր Որդի Աբասայի կողմից († 1221): Մեծ կարևորություն ունի 1179 թվականին Դավիթի գրած հիշատարականը, որտեղ մանրամասն նկարագրում է Անդրկովկասում իր ժամանակի իրադարձությունները։ Այս գրառումը կարևոր աղբյուր է 1177 թվականին վրացական արքա Գեորգի III-ի դեմ Օրբելի իշխանների ապստամբությունն ուսումնասիրելիս։

Մահացել է մոտավորաես 1220 թվականին և թաղված է Հաղպատավանքի զանգակատան մոտ։ Տապանագիրը վկայակոչում է. «Աստ շիրիմն է մր հոգևոր հոր, Դավիթի, Քոբայրեցի վարդապետի»։ Քոբարեցու շիրիմը ներառված է Հայաստանի կողմից պահպանվող պատմական հուշարձանների ցանկում։

## Դավիթ Քոբայրեցու մեկնությունները
* «Մեկնություն Հոբի գրքի»
* «Մեկնություն Եսայու գրքի»
* «Մեկնություն Մատթեոսի ավետարանի»
* «Պատճառներ և խոսքի մեկնություն Գրիգոր Նազիանզացիի»
* «Խոսքի պատճառներ Գրիգոր Նյուսացիի»
* «Սկիզբ և պատճառ Գրիգոր Նյուսացիի «Մանկության մասին» ստեղծագործության մասին»
* «Սկիզբ և պատճառ Գրիգոր Նյուսացիի «Մարդու կառուցվածքի մասին» ստեղծագործության մասին»
* Փիլոն Ալեքսանդրացու աշխատությունների մեկնություններ
* Բարսեղ Կեսարացու աշխատությունների մեկնություններ
* Դավիթ Անհաղթի աշխատությունների մեկնություններ
* Կեղծ-Դիոնոսյան արեոպագի աշխատությունների մեկնություններ

## Ծանոթագրություններ

Կատեգորիա:Հայ աստվածաբաններ
Կատեգորիա:Հայ փիլիսոփաներ
Կատեգորիա:Միջնադարյան հայ հոգևորականներ
Կատեգորիա:Հայ առաքելական վարդապետներ
Կատեգորիա:Հայ կրոնական գործիչներ
Ցմփորիկները

**Ցմփորիկները** (, նաև հայտնի է որպես «Շատակերներ»), մանկական կատակերգություն Walt Disney Pictures կինոընկերության կողմից, որում պատմվում է նիհարելու համար նախատեսված ամառային ճամբարում հանգստացող երեխաների մասին։ Պրեմիերան տեղի է ունեցել 1995 թվականի փետրվարի 17-ին։

## Սյուժե
Գեր տղաները ուղևորվում են նիհարելու համար նախատեսված ճամբար, որտեղ կարելի էր հանգստանալ առանց լարվելու։ Սակայն այդ ամառ ամեն ինչ փոխվում է, և նոր տնօրենի գալուստով սկսվում են կիրառվել նիհարելու ծրագրեր։ Տղաները պետք է հաղթահարեն այնպիսի խոչընդոտները, ինչպիսիք երբեք նրանք չեն հաղթահարել։

## Դերերում
*Բեն Սթիլեր - Թոնի Փերկիս
*Ահարոն Շվարց - Գերալդ Գարներ
*Թոմ ՄաոԳոուան - Փետ Ֆինլեյ
*Թիմ Նելսոն - Ռոժեր Ջոնսոն
*Ջեֆրի Թեմբոր - Մորի Գարներ
*Ջերի Սթիլեր - Հարվեյ Բուշկին
*Էնն Միրա - Ալիս Բուշկին
*Շոն Ուեյս - Ջոշ Բուրնբալմ
*Քենան Թոմսոն - Ռոյ
*Փոլ Ֆեյգ - Թիմ
*Թոմ Հոջես - Լարս
*Ալեն Քովերտ - Քենի
*Ջոսիահ Բերի - Ռոբերտ
*Լիահ Լայլ - Ջուլի
*Դավիթ Գոլդման - Նիկոլաս
*Կոդի Բուրգեր - Կոդի
*Ժոզեֆ Վայնե Միլեր - Սամ

## Արտաքին հղումներ
* 
* 
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1995 ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան ֆիլմեր
Կատեգորիա:Դիսնեյյան ֆիլմեր
Օկազիոնալիզմ

**Օկազիոնալիզմ** ( , սեռ․ հոլ․ occasionis – դեպք, առիթ), 17-րդ դարի արևմտաեվրոպական փիլիսոփայության ուղղություն, որը իդեալիստորեն էր լուծում Ռ․ Դեկարտի դուալիստական փիլիսոփայության առաջադրած հոգու և մարմնի փոխհարաբերության հարցը։ Ներկայացուցիչներն էին Յո․ Կլաուբերգը, Ա․ Գեյլինքսը, Ն․ Մալբրանշը և ուրիշներ։ Օկազիոնալիզմի սկզբունքորեն անհնար էր համարում հոգու և մարմնի փոխազդեցությունը․ այն, ինչ ներկայանում է որպես հոգու (մտքի, կամքի և այլն) մարմնական պատճառ, իրականում «առիթ» է ճշմարիտ «գործող» պատճառի՝ աստծու, համար։ Կարտեզիականության իդեալիստական մշակումը ավարտեց Մալբրանշը, որը անհնար էր համարում անգամ մարմնի ազդեցությունը մարմնի վրա։ Գ․ Լայբնիցի փիլիսոփայության մեջ օկազիոնալիզմը վերամշակվել է նախասահմանված ներդաշնակության մասին ուսմունքի։

Կատեգորիա:Արևմտյան փիլիսոփայության ուղղություններ և դպրոցներ
Կատեգորիա:Ռենե Դեկարտ
Կատեգորիա:Փիլիսոփայական տեսություններ
Միխայիլ Անդրիասով

**Միխայիլ Անդրեևիչ Անդրիասով** (Միքայել Անդրանիկի Անդրեասյան) (, ), հայազգի ռուսական գրող, ակնարկագիր։

## Ստեղծագործություններ
Տպագրել է ակնարկների և պատմվածքների ժողովածուներ («Իշխող բարձունք», 1953 թ., «Լեգենդ ոսկե ձիու մասին», 1961 թ. և այլն), նկարագրել Դոնի Ռոստովի ազատագրման համար մղված մարտերը։ «Վեց օր» (1947 թ.) վիպակում պատկերել է Խորհրդային Միության հերոս Ղուկաս Մադոյանի գլխավորած հրաձգային հատուկ գումարտակի սխրագործությունները։

Լրագրային երեսնամյա գործունեության արդյունքն ամփոփել է «Զինվորի որդին» (1965 թ.) ժողովածուում։ Գրել է նաև «Զանգեզուրի որդին» (1943 թ.) մանկական գիրքը, ակնարկներ  Մ. Ա. Շոլոխովի մասին («Շոլոխովյան հողում», 1964 թ., «խաղաղ Դոնի որդին», 196] թ.)։

Միխայիլը մահացել է 1984 թվականի ապրիլի 25-ին Միլերովոյում։

## Մատենագիտություն
* Писатели Советского Дона: Биобиблиогр. справочник. Вып. 2 / [Сост. В. Т. Ермолина, Р. И. Гладышева]. — Ростов н/Д, 1966. — С. 9—13. — 66 с. — (Рост. гос. науч. б-ка им. К. Маркса). — 1000 экз.
* Писатели Дона: Биобиблиогр. сб / [Сост. Г. Г. Тягленко]. — Ростов н/Д: Кн. изд-во, 1976. — С. 35—40. — 288 с. — 10 000 экз.
* Писатели Дона: Биобиблиогр. указ / [О. И. Кузина и др.]. — изд. 2-е, испр. и доп. — Ростов н/Д: Кн. изд-во, 1986. — С. 46—51. — 416 с. — 20 000 экз.
* Моложавенко В. С. Увольнению в запас не подлежит: Заметки о творческом пути // Дон. — 1982. — № 2. — С. 142—150.

## Մ. Անդրիասովը հայերեն
* Վեց օր (վիպակ), Ե., Հայաստան, 1969, 327։ Ռուսերենից թարգմ.՝ Ամալյա Ղուկասյան։

## Ծանոթագրություններ

Կատեգորիա:Ռուս գրողներ
Կատեգորիա:ԽՍՀՄ գրողների միության անդամներ
Կատեգորիա:Ռուս լրագրողներ
Կատեգորիա:Խորհրդային գրողներ
Կատեգորիա:Խորհրդային լրագրողներ
Կատեգորիա:Արիության մեդալակիրներ
Իսսեյ Միյակե

**Իսսեյ Միյակե** (, ), ճապոնացի դիզայներ, ծնվել է 1938 թվականի ապրիլի 22-ին Հիրոսիմա քաղաքում, Ճապոնիա։ 1945 թվականի օգոստոսի 6-ին 7 տարեկան հասակում ականատես է դարձել Հիրոսիմայի ատոմային ռմբակոծությանը։ Սովորել է գրաֆիկական դիզայնի համալսարանում՝ Տոկիոյում, ավարտել է 1964 թվականին։ Ավարտելուց հետո աշխատել է Փարիզում և Նյու Յորքում։ Վերադառնալով Տոկիո 1970 թվականին հիմնադրել է Միյակի դիզայն ստուդիան։
 
Համագործակցել է Apple ընկերության հիմնադիր Սթիվ Ջոբսի հետ։ Հայտնի է նաև օծանելիքների արտադրությամբ, որից հատկապես հայտնի է L'eau d'Issey Pour Homme:

## Ծանոթագրություններ

Կատեգորիա:Ճապոնացի դիզայներներ
Կատեգորիա:Ճապոնացի գործարարներ
Կատեգորիա:Նորաձևության դիզայներներ
Կատեգորիա:Ճապոնացի նկարիչներ
Կատեգորիա:Պատվո լեգեոնի շքանշանի ասպետներ
Կատեգորիա:Քաղցկեղից մահացածներ
Կերոն նեղատերև

**Կերոն նեղատերև** (), կերոնազգիներ ընտանիքի, միածաիլավոր, կոճղարմատավոր մոլախոտ։ Գրականության մեջ հանդիպում է նաև կեռոն, ջրեղեգ, որձախո անվամբ։ Ծլելուց հետո, կյանքի առաջին տարում, հիմնականում առաջացնում է տերևնր և թփակկլվում, երկրորդ տարում նոր՝ միայն կոճղարմատներ։ Ծաղկակիր ցողուններ առաջացնում է կյանքի երրորդ տարվանից սկսած։ Կերոնի կոճղարմատները տեղավորված են 5-12 սմ խորության մեջ։ Կոճղարմտների բողբոջներից, նոր բույսի առաջացումը զուգընթաց, առաջանում են փնջաձև արմատներ, որոնք օգտագործվում են հողի առավել խորը շերտերում եղած սննդանյութերն ու ջուրը։ Հիմնական ռաջնային կոճղարմատներից դուրս եղած համեմատաբար նուրբ կոճղարմատների մի մասը ընդունում է աճման վերընթաց, մյուսները՝ վարընթաց ուղղություն։

## Նկարագիր
Ունի 2-3 մետր բարձրությամբ սնամեջ ու հաստ, ընդգծված միջհանգույցներով ողորկ ցողուն, նեղ, նշտարաձև, զուգահեռաջիղ, կոշտ տերևներ։ Գլխավոր ցողունի ծայրին նստած է գլանաձև, մուգ շականակագույն ծաղկափթթությունը վերին մասում գտնվում են արական, ներքին մասում՝ իգական ծաղիկները։

Սերմերը մանր են, կրում են թռչող հարմարանքներ՝ վրձնիկներ, և տարածվում են ինչպես քամու, այնպես էլ հոսող ջրի միջոցով և ծլում են հողի մակերեսից։

## Տարածում
Տարածված է աշխարհի գրեթե բոլոր գոտիներում, բացի ծայր հյուսիսից ու բարձր լեռնային գոտիներից։ Հայաստանի Արարատյան դաշտում ճահճակալող հողերի մոլախոտ է։

## Գրականություն
* Ռ. Ա. Կարապետյան - Հայաստանում տարածված մոլախոտերի ատլաս, «լույս» հրատարակչություն, Երևան, 1980 թ․

Կատեգորիա:Կերոնազգիներ
Կատեգորիա:1753 թվականին նկարագրված բույսեր
Կատեգորիա:Եվրոպայի բուսական աշխարհ
Կատեգորիա:Ասիայի բուսական աշխարհ
Կատեգորիա:Արմատապտուղներ
Ջեքի Քոլինզ

**Ժակլին Ջիլ Ջեքի Քոլինզ**, (), ծագումով բրիտանացի ամերիկյան գրող, սիրավեպերի հեղինակ, Բրիտանական կայսրության բարձրագույն շքանշանակիր։ Քոլինզը Լոս Անջելես է տեղափոխվել 1960-ական թվականներին, ընդունել է ԱՄՆ քաղաքացիություն և այստեղ ծավալել իր գործունեությունը։ Նա գրել է 32 նովել, որոնք բոլորը հայտնվել են «Նյու Յորք թայմսի» բեսթսելլերների ցանկում։ Ընդհանուր առմամբ նրա գրքերը վաճառվել են 500 մլն օրինակով և թարգմանվել 40 լեզվով։ Նրա նովելներից ութը էկրանավորվել է, մի մասը դարձել է հեռուստատեսային սերիալների սցենար։ Նա դերասանուհի Ջոան Քոլինզի կրտսեր քույրն է։

## Երիտասարդ տարիներ
Քոլինզը ծնվել է 1937 թվականին Լոնդոնում։ Նրա մայրը Էլզա Քոլինզն է, իսկ հայրը Ջոզեֆ Ուիլյամ Քոլինզը, որը թատերական գործակալ էր և վերջինիս հաճախորդների թվում է եղել նաև հանրահայտ The Beatles խումբը։ 15 տարեկանում Ջեքի Քոլինզը հեռացվում է դպրոցից, այդ ժամանակահատվածում սիրավեպ է ունենում Մառլոն Բրանդոյի հետ։ 1950-ական թվականներին խաղում է մի շարք բրիտանական ֆիլմերում։ Լոս Անջելես՝ քրոջ մոտ, տեղափոխվելուց հետո խաղում է հեռուստատեսային մի շարք ֆիլմերում և սերիլաներում։ Չնայած հիանալի դերասանուհի լինելու փաստին, նա 1980-ականներին հրաժարվում է դերասանական կարիերայից։ Որպես գրող առաջին անգամ հանդես է գալիս 1968 թվականին՝«Աշխարհում շատ կան ամուսնացած մարդիկ» վեպով, որը դառնում է բեսթսելլեր։

## Գրողի կարիերա
Քոլինզը երկրորդ վեպը գրում է մեկ տարի անց։ Այս, ինչպես և հաջորդ՝ երրորդ վեպը, որը հրատարակվում է 1971 թվականին, դառնում է բեսթսելլեր։ 1974 թվականին տպագրվում է նրա «Սիրուհիներ-մարդասպանները», որը առաջինն էր կազմակերպված հանցավորության մասին նրա վեպերի շարքում։ Այս ժանրում նա հետագայում դառնում է չափազանց հաջողակ։ 1978 թվականին նա գրում է համատեղ սցենար ֆիլմի համար՝ իր երկրորդ վեպի հիման վրա։ Ֆիլմում գլխավոր դերում հանդես է գալիս նրա քույրը։ 1980-ականներին նրա ընտանիքը վերջնականապես տեղափոխվում է Լոս Անջելես։ 1983 թվականին լույս է տեսնում նրա «Հոլիվուդի տիկնայք» վեպը, որը գլխավորում է «Նյու Յորք թայմզի» բեսթսելլերների ցանկը և աշխարհում վաճառվում է 15 մլն օրինակով։

## Անձնական կյանք
1959 թ. Ջեքին ամուսնանում է Ուոլես Օսթինի հետ, որից ունեցել է երկու դուստր։ 4 տարվա ամուսնությունից հետո նրանք բաժանվում են։ 1966 թ. Քոլինզն ամուսնանում է երկրորդ անգամ՝ գիշերային ակումբի սեփականատեր Օսկար Լերմանի հետ։ Վերջինիցս նա ունենում է երեք դուստր։ Լերմանը մահանում է 1992 թ.: 1994 թ. Քոլինզն ամուսնանում է Ֆրենկ Կալկանինիի հետ, որը մահանում է 1998 թ.:

## Արտաքին հղումներ
* Ջեքի Քոլինզը bookmark.am֊ում

## Ծանոթագրություններ

Կատեգորիա:20-րդ դարի անգլիացի վիպասաններ
Կատեգորիա:20-րդ դարի կին գրողներ
Կատեգորիա:Անգլիացի կին վիպասաններ
Կատեգորիա:Բրիտանացի գրողներ
Գերջանիս գետ

**Գերջանիս**, գետ Սև ծովի ավազանում, Գայլ գետի համակարգում։ Հոսում է Սեբաստիայի նահանգի կենտրոնական հատվածով, Կարահիսար քաղաքի հարավարևելյան կողմով։

## Ծանոթագրություններ

Կատեգորիա:Սև ծովի ավազանի գետեր
Կատեգորիա:Թուրքիայի գետեր
Գումլը (լեռ)

**Գումլը**, լեռ Կարսի սարահարթում, Սարիղամիշ քաղաքից 21 կմ հարավ-արևմուտք։ Լանջերն անտառապատ են։ Բարձրությունը 2370 մ է։

## Ծանոթագրություններ

Կատեգորիա:Կարսի մարզի լեռներ
Կատեգորիա:Հայկական Պար
Կատեգորիա:Լեռներ այբբենական կարգով
Անդրոնիկոս II Ավագ

**Անդրոնիկոս II Ավագ** Պալեոլոգոս (, ), բյուզանդական կայսր 1282-1328 թվականներին։ Գահակալել է հոր՝ Միքայել Պալեոլոգոսի մահից հետո։ Անդրոնիկոսի օրոք երկրում ծավալվել էին կրոնական վեճերը, Փոքր Ասիան ասպատակում էին թուրքերը։ Անդրոնիկոսը ձգտում էր վերամիավորել խաչակրաց 4-րդ արշավաենքից (1204) հետո Բյուզանդիայից անջատված տերիտորիաները։

## 1321 թվական
1321 թվականին, ֆեոդալական ավագանու դրդմամբ, Անդրոնիկոսի դեմ ապստամբում է նրա 25-ամյա թոռը՝ Անդրոնիկոսը, որը յոթնամյա պայքարից հետո մտնում է Կոստանդնուպոլիս, տիրանում գահին։ Անդրոնիկոսի օրոք դրացիական հարաբերություններ էին ստեղծվել Բյուզանդիայի և Կիլիկիայի Հայկական թագավորության միջև։

Անդրոնիկոսը իր որդու՝ Միքայել Պալեոլոգոսի համար Կիլիկիայի Հեթում Բ թագավորից կնության է խնդրում նրա քրոջը՝ Մարգարիտին։

## 1296 թվական
Երբ Հեթումի եղբայր Սմբատը 1296 թվականին նրանից խլում է Կիլիկիայի գահը, Հեթումն ապաստանում է Անդրոնիկոսի արքունիքում, հայցելով նրա օգնությունը՝ իր գահին վերստին տիրելու համար։

## Վախճան
Անդրոնիկոս II-ը մահացել է 1332 թվականի փետրվարի 13-ին Կոստանդնուպոլսում։

## Ծանոթագրություններ

Կատեգորիա:Բյուզանդական կայսրեր
Կատեգորիա:Պալեոլոգոսներ
Գերչևին

**Գերչևին**, լեռ Հայկական լեռնաշխարհում, Բյուրակըն-Մնձուրյան լեռնահամակարգում։ Տեղակայված է Մանազկերտ գյուղաքաղաքից մետ 2-3 կմ հեռավորության վրա։

## Ծանոթագրություններ

Կատեգորիա:Բյուրակն լեռնավահան
Կատեգորիա:Մուշի մարզի լեռներ
Բենադ

**Բենադ**, լեռնագագաթ Ծաղկանց լեռներում։ Տեղակայված է Մեծ Մասիսից հարավ-արևմուտք, Դիադինի շրջանում։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Ծաղկանց լեռնաշղթա
Կատեգորիա:Աղրըի մարզի լեռներ
Բլավ Կալեսի

**Բլավ Կալեսի**, լեռնագագաթ Ադրբեջանի Օրդուբադի շրջանում, Բղև գյուղից մի քանի կիլոմետր արևմուտք, Զանգեզուրի լեռնաշղթայի հարավային հատվածում։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Ադրբեջանի լեռնագագաթներ
Կատեգորիա:Օրդուբադի շրջան
Գյունեյ (լեռ, Կարս)

**Գյունեյ**, *Կյունե, Կյունեյ*, լեռ Թուրքիայի Կարսի նահանգում, Կարսի սարահարթում, Կարս քաղաքից մոտ 10 կմ հարավարևմուտք։ Բոզդալա գյուղի հարավարևմտյան կողմում։ Սարիղամիշ քաղաքից արևելք, Համամլի գյուղիզ հարավ։ Տեղադրված է Աղբաբա լեռնաշղթայից արևելք։

## Ծանոթագրություններ

Կատեգորիա:Կարսի մարզի լեռներ
Գյունեյ (լեռ, Արսիան լեռնահամակարգ)

**Գյունեյ**, լեռ Արսիան լեռնահամակարգում։ Տեղակայված է Թուրքիայում՝ Արդահանի մարզում, սակայն վրացական Ախալցխա քաղաքից մոտ 16 կմ հարավ-արևմուտք։ Բարձրությունը՝ 1599 մ։

## Ծանոթագրություններ

Կատեգորիա:Արսիանի լեռնաշղթա
Կատեգորիա:Արդահանի մարզի լեռներ
Տերտեր Երևանցի

**Տերտեր Երևանցի** (), 14-րդ դարի հայ գրող և գրիչ։ Հայտնի երևանցի բանաստեղծներից առաջինը։

## Կենսագրություն
270px|thumb|right|Թեղենյաց վանական համալիրի ավերակները
Ենթադրաբար ծնվել է 1290 և 1300 թվականների միջև երևանյան հոգևորական Սարգիսի և նրա կին Գոհար-Մելիքի ընտանիքում։ Կրթությունը ստացել է 1310—1320-ական թվականներին Բջնիից ոչ հեռու գտնվող Թեղենյաց վանքում վարդապետ Հակոբի ղեկավարությամբ։ Մոնղոլական տիրապետության ժամանակաշրջանի ծանր սոցիալական պայմաններից ելնելով՝ 1330-ական թվականների սկզբում լքեց հայրենի եզերքը և տեղափոխվեց Ղրիմ. մնացած ողջ կյանքն անցկացրեց թերակղզու տարբեր քաղաքներում և հարևան մարզերում։

Հայտնի է, որ 1336 թվականին Սուրխաթում արտագրել է «Ժողովածու քարոզից Վարդանայ Այգեկցւոյ»), «Քարոզգիրք Վարդանայ Այգեկցւոյ») և «Ժողովածու խրատուց»), հետո տեղափոխվեց Ազակ (Ազով), որտեղ աշխատել է Սուրբ Գրիգոր Լուսավորիչ եկեղեցում։ 1341 թվականին Ազակում ևս մեկ անգամ արտագրեց «Ժողովածու քարոզից Վարդանայ Այգեկցիոյ»։ Գրել է նաև պոեմներ, արտագրված ձեռագրերը հարստացրել է հիշատակող գրառումներով և ոչ մեծ ինքնակենսագրական բանաստեղծություններով, որոնցում, որպես կանոն, գովերգում է Երևանը՝ անվանելով այն «Արարատի ստորոտում պատվարժան քաղաք», «Խոր Վիրապի և Էջմիածնի հարևան» և այլն։ Իր հիշատակարաններից մեկում նկարագրում է իր ճամփորդությունը հարազատ Երևանից Վրաստանով, իսկ այնուհետև ծովով դեպի Կաֆա, իսկ այնուհետև Ազակ։ Մահացել է 1350 և 1360 թվականների միջակայքում։

Նրա ստեղծագործություններում, ինչպես և դարաշրջանի հայկական պոեզիայում ընդհանրապես, հատուկ տեղ ունի ձևով դրամատիկ պոեմը գինու, իմաստունի և խաղողի բանավիճային խոսքը։

## Ստեղծագործություն
Հատված ինքնակենսագրական բանաստեղծությունից.

Յերկրէն եկի այն Հայաստան, 
Ի քաղաքեն այն պատուական, 
Որ անունն է Երևան 
Ու Վիրապին ու Էջմիածնին է հարևան, 
Ի լեռն ի մաւտ Սարարադեան, 
Անդր, որ տապանն է մեծ Նոյան, 
Ու նշխարն ի նեսն է մեր նախնեան:

## Ծանոթագրություններ

Կատեգորիա:Հայ տղամարդ բանաստեղծներ
Կատեգորիա:Հայ տղամարդ գրողներ
Բուղատենես

**Բուղատենես**, լեռ Հայկական Լեռնաշխարհում, Երևանի նահանգի Ալեսանդրապոլի գավառում։ Գործածական է անցյալ ռուսական աղբյուրներում։ Ճշգրիտ անունն ու տեղադրությունը հնարավոր չէ որոշել։ Բարձր մոտ 2800 մետր։

## Ծանոթագրություններ

Կատեգորիա:Լեռներ այբբենական կարգով
Կարմրաքար (բերդ)

**Կարմրաքար**, բերդ Հայաստանում, Զանգեզուրում։

## Ավանդություն
Չալաբյալլու թուրքերը հանկարծակի հարձակվում են զանգեզուրցի Մելիք Նուբարի վրա և պաշարում են Կռնասու բերդը։ Մելիք Նուբարը վերցնում է կնոջն ու երեխաներին և գիշերով փախչում դեպի Թիֆլիս, բերդի պաշտպանությունը թողնելով գյուղացիներին։ Բերդը շուտով առնվում է, և շատ կանայք չկամենալով ընկնել թուրքերի ձեռքը, նրա պարիսպներից վայր են նետվում և իրենց արյունով ներկում բերդի քարերը։ Դրանից հետո Կռնասու բերդը վերակոչվում է Կարմրաքարի բերդ։

## Ծանոթագրություններ

Կատեգորիա:Սյունիքի մարզի հայկական բերդեր և ամրոցներ
Գրսա Գյադուկ

**Գրսա Գյադուկ**, լեռնանցք Արևմտյան Հայաստանում, Բիթլիսի նահանգի Մուշի գավառի Բուլանըղի գավառակում, Քեռս գյուղի մոտակայքում։

## Ծանոթագրություններ

Կատեգորիա:Բիթլիսի նահանգ
Կատեգորիա:Լեռնանցքներ այբբենական կարգով
Կատեգորիա:Թուրքիայի լեռնանցքներ
Գյունեյ (լեռ, Գուգարաց լեռներ)

**Գյունեյ**, **Կյունոյ**, լեռ Գուգարաց լեռներում, Դալիդաղ լեռների կենտրոնական հատվածում։ Բարձրությունը՝ 2543 մ։

## Ծանոթագրություններ

Կատեգորիա:Գուգարաց լեռնաշղթա
Կատեգորիա:Լոռու մարզի լեռներ
Կատեգորիա:Լեռներ այբբենական կարգով
Բիլ Դյուկ

**Ուիլամ Հենրի “Բիլ” Դյուկ կրտսեր** (, ), ամերիկյան կինոդերասան, ռեժիսոր և պրոդյուսեր։ Լինելով ազդու արտաքինի տեր մարդ՝ հաճախ է նկարահանվել մարտական ֆիլմերում։

## Կենսագրություն
**Բիլ Դյուկը ծնվել** է Էտել Լուիսի և Ուիլամ Հենրի Դյուկ ավագի ընտանիքում։ Սկզբանական դերասանական կրթությունը ստացել է համայնքային քոլեջում, այնուհետև դերասանի վարպետություն ուսումնասիրել է Բոստոնի, Նյու-Յորքի և Ամերիկյան կինոարվետի համալսարաններում։

## Կարիերա
Իր առաջին ներկայացումը եղել է Բրոդվեյի թատրունում։ 80-ական թվականներին եղել է որոշ հեռւստասերիալների ռեժիսոր, որոնցից է «*[[Մայամիի ոստիկանությունը]]*» հեռուստասերիալը։

## Ֆիլմագրություն

## Բիլ Դյուկը` ռեժիսորը
**Բիլ Դյուկը** ռեժիսոր է եղել ամերիկյան հեռուստատեսությունում։ Բացի դրանից ռեժիսոր է նաև մի քանի ֆիլմերում՝ «*[[Հարլեմի զայրույթը]]*», «*[[Քողի տակ]]*», «*[[Գանգստեր]]*»։

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի դրամատուրգներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Բուղդաթափա (լեռ, Սյունիք)

**Բուղդաթափա**, լեռ Հայաստանի Սյունիքի մարզում, Սյունիքի բարձրավանդակում, Սիսիան քաղաքից հյուսիս-արևելք։ Բարձրությունը՝ 2057 մ։

## Ծանոթագրություններ

Կատեգորիա:Սյունիքի մարզի լեռներ
Բառաջուլդաղ

**Բառաջուլդաղ**, **Բարակ**, լեռնաշղթա (և լեռնագագաթ) Վանի շրջանում, Վան քաղաքից հարավ-արևելք։ Ծովի մակարդակից բարձրությունը հասնում է 4330 մետրի։ Այդպես է կոչված Լինչի քարտեզում, իսկ Կովկասի 10-վերստանոց քարտեզում կոչված է Բարակ։

## Ծանոթագրություններ

Կատեգորիա:Հայկական լեռնաշխարհի լեռնաշղթաներ
Բուրուլ

**Բուրուլ**, լեռ Թուրքիայի Էրզրումի մարզում, Հայկական լեռնաշխարհում, Կարմիր փորակի լեռնաշղթայում, Օլթի քաղաքից 9-10 կմ հարավ-արևելք, Օլթի գետից աջակողմյան վտակների ջրբաժանում։ Լանջերը տեղ-տեղ անտառապատ են։  Տեղադրման կոորդինատներ ։ Բարձրությունը ծովի մակարդակից 2500 մ է։

## Ծանոթագրություններ

Կատեգորիա:Էրզրումի մարզի լեռներ
Բալաս (լճակ)

**Բալաս**, լճակ Թուրքիայում, Կիլիկիայի հյուսիսային մասում, Կապադովկիայի սահմանի մոտ, Էրեկլի քաղաքից արևմուտք, Կարաջա լեռան ստորոտին։ Ջուրը աղի է։

## Ծանոթագրություններ

Կատեգորիա:Կիլիկիայի լճեր
Ժաննա Ֆրանսիացի

**Իոաննա (Ժաննա)** (, ), Ֆրանսիայի թագուհի, կաթոլիկական սուրբ։

Լյուդովիկոս XI-ի դուստրը։

1476 թվականի սեպտեմբերի 8-ին՝ 12 տարեկան հասակում, հոր կարգադրությամբ ամուսնացել է իր զարմիկի՝ Օռլեանի դուքս Շառլ I-ի հետ, ով հետագայում (1498 թվականին) գահ է բարձրացել Լյուդովիկոս XII անունով։ Գահին բազմելուց հետո վերջինս դիմել է Ալեքսանդր VI պապին, որ ամուսնալուծի իրենց՝ պատճառաբանելով չափազանց սերտ բարեկամական կապերը, 22 տարվա ամուսնական հարաբերություններից հետո զավակների բացակայությունը և այն, որ ամուսնությունը տեղի է ունեցել ստիպողաբար։ Դրանից հետո նա ամուսնացել է նախորդ թագավորի՝ Կարլ VIII-ի այրու՝ Աննա Բրետոնցու հետ։ Իսկ Ժաննան, ստանալով Բերիի դքսուհու տիտղոս, տեղափոխվել է Բուրժ, որտեղ 1501 թվականին հիմնել է Սուրբ ավետման ուխտը ()  — Ավետում։

Նա մահացել է անզավակ, 1505 թվականի փետրվարի 4-ին և թաղվել Ավետման վանքի մատուռում։ Նրա գերեզմանը պղծվել է, և մարմինը, որ այդ ժամանակ դեռ քայքայված չի եղել, հուգենոտներն այրել են Բուրժի գրավման ժամանակ՝ 1562 թվականի մայիսի 27-ին։

1742 թվականին Բենեդիկտտոս XIV պապը Ժաննա Ֆրանսիացուն դասել է երանելիների շարքին։ Սրբացվել է 1950 թվականին և Հռոմի կաթոլիկ եկեղեցում հիշատակվում է **Saint Joan of Valois, O.Ann.M.** անվամբ։

Նրա հիմնադրած ուխտը, որ դարձյալ կրում է Սրբասուրբ Կույս Մարիամի ավետման ուխտ անվանումը, մինչև օրս շարունակում է իր գործունեությունը՝ վանքեր ունենալով Ֆրանսիայում, Բելգիայում, Կոստա Ռիկայում, Լեհաստանում։ Վանական քույրերն իրենց առաքելությունն առաջ են տանում Բելգիայում, Բուրունդիում, Կամերունում, Կոնգոյի Դեմոկրատական Հանրապետությունում, Ֆրանսիայում, Գվատեմալայում՝ օժանդակելով աղքատ երեխաների կրթության գործին։

## Ծանոթագրություններ

## Գրականություն
* 
*Hale, J. R., *Renaissance Europe: Individual and Society, 1480–1520*, New York: Harper & Row, 1972.
*Retrieved  27 June 2008

## Արտաքին հղումներ

|-

|next=Anne of Brittany
|-
|-
| last=Francis of Valois

||next=Marguerite de Navarre

Կատեգորիա:Թագավորների դուստրեր
Կատեգորիա:Կաթոլիկ եկեղեցու սրբեր
Կատեգորիա:Միջնադարյան Ֆրանսիայի կանայք
Կատեգորիա:Քրիստոնեական սրբեր
Կատեգորիա:Ֆրանսիայի թագուհիներ և կայսրուհիներ
Գարդման (գետ)

**Գարդման **, Գարդմանիկ, Գյուքչայ, Գրդմանիկ, Փառիս, գետ Կուրի ավազանում, նրա աջակողմյան վտակ Շամքորի աջ օժանդակը։ Սկիզբ է առնում Արություն կամ Հարություն լեռան լանջերից և հոսելով Փառիսոսի վանքի արևելյան կողմով՝ թափվում է Շամքորի մեջ Չորեք բերդից ներքև։

## Ծանոթագրություններ

Կատեգորիա:Ադրբեջանի գետեր
Կատեգորիա:Շամքոր գետի վտակներ
Կատեգորիա:Դաշկեսանի շրջան
Բեշբարմաք Թեփե

**Բեշբարմաք Թեփե**, **Պեշբարմաք**, լեռնագագաթ Անտիպոնտական լեռնահամակարգում, պատմական Կապադովկիայում, Արգեոս լեռից հարավ։ Բարձրությունը՝ 3267 մ։ Արևմտահայերեն տառադարձությամբ՝ Պեշբարմաք։

## Ծանոթագրություններ

Կատեգորիա:Անտիպոնտական լեռնահամակարգ
Կատեգորիա:Լեռներ այբբենական կարգով
Կատեգորիա:Սիվասի մարզի լեռներ
Բալովտու սար

**Բալովտու սար**, *Սարի սորակ*, լեռ Պոնտական լեռների արևելյան կողմում։ Գտնվում է Խոտրջրի գավառում, Մեծ Դիու գետի ձախ ափին։

## Ծանոթագրություններ

Կատեգորիա:Էրզրումի մարզի լեռներ
Կատեգորիա:Պոնտոսի լեռնային համակարգ
Բլութան (գետակ)

**Բլութան**, գետակ Արաքսի ավազանում։ Հոսում է Արցախի Հադրութի շրջանով՝ Պլեթանց գյուղի մոտով։

## Ծանոթագրություններ

Կատեգորիա:Արցախի Հանրապետության գետեր
Կատեգորիա:Արաքսի ավազանի գետեր
Կատեգորիա:Հադրութի շրջան
Լեոնի կենդանաբանական այգի

**Լեոնի կենդանաբանական այգի** ()՝ կենդանաբանական այգի Մեքսիկայի Գուանախուատո նահանգում։ Շինարարական աշխատանքները տարվել են մեկ տարի՝ 365 օր ժամանակահատվածում։

## Պատմություն
Լեոնի կենդանաբանական այգին բացվել է 1979 թվականի սեպտեմբերի 19-ին Մեքսիկայում` Գուանախուատո նահանգի Իլբոլո արվարձանում։ 1994 թվականին կենդանաբանական այգին համալրվեց նաև Անասնաբուժական կլինիկայով, իսկ 2002 թվականից ` Գիշերային սաֆարիյով։

2010 թվականին Լեոնի կենդանաբանական այգին լրացուցիչ ծախսեր ներկայացրեց Մեքսիկայի զբոսաշրջության նախարարությանը, որի արդյունքում բացվեց ցուցահանդես սողունների թեմատիկայով։ Այս ցուցահանդեսի ժամանակ կենդանաբանական այգի տեղափոխվեցին Գուանախուատոյում հազվադեպ հանդիպող հին տեսակի օձեր, այդ թվում` պիթոններ (Կանաչ պիթոն), կոբրաներ և այլն։

## Կենդանատեսակներ
Լեոնի կենդանաբանական այգում ապրում են 180 տեսակի 1100 կենդանիներ։ Կան կենդանիներ, որոնք չկան Մեքսիկայի ոչ մի այլ կենդանաբանական այգում։ Կենդանաբանական այգու կենդանիներից են բորենիները, ընձառյուծները, աղվեսները, լեմուրները, արջերը, վագրերը և այլ տեսակի շնազգիներ և կատվազգիներ։

Բացի այդ ողնաշարավորներից, այստեղ ապրում է նաև արծիվների մեծ տեսականի, որոնցից են՝ Քարարծիվը և Սպիտակագլուխ ծովարծիվը։ Կենդանատեսակներ կան նաև Աֆրիկյան սավաննաներից և Ամերիկայի տափաստաններից։

## Ծանոթագրություններ

Կատեգորիա:Մեքսիկայի կենդանաբանական այգիներ
Գարա

**Գարա**, լեռնագագաթ Պոնտական լեռնահամակարգում։ Գտնվում է Շապին Գարահիսար քաղաքից արևելք։

## Ծանոթագրություններ

Կատեգորիա:Պոնտոսի լեռնային համակարգ
Կատեգորիա:Լեռներ այբբենական կարգով
Կատեգորիա:Գիրեսունի մարզի լեռներ
Բուղդաթափա (լեռնանցք)

**Բուղդաթափա**, լեռնանցք Փոքր Կովկաս լեռնահամակարգում, Սևանի լեռներում։ Այստեղով ճանապարհով Սևանի ավազանից անցնում է Կուրի հովիտը։

## Ծանոթագրություններ

Կատեգորիա:Հայկական լեռնաշխարհի լեռնանցքներ
Կատեգորիա:Լեռնանցքներ այբբենական կարգով
Ֆլիթ (փողոց)

**Ֆլիթ** (), փողոց լոնդոնյան Սիթիում, գտնվում է Ստրենդից միանգամից դեպի արևելք։ Միջին դարերում այս տարածքը պատկանում էր տաճարականներին։ Ավելի ուշ այստեղ տեղավորվեցին Մեծ Բրիտանիայի դատական գլխավոր հաստատությունները, իսկ մոտակայքը զբաղեցրեցին բոլոր դատական պաշտոնյաները։ Ի վերջո 16-րդ դարից փողոցում ավելացան լոնդոնյան թերթերի գրասենյակներ։

Կատեգորիա:Լոնդոնի փողոցներ
Բերդար

**Բերդար**, *Բերդեր*, լեռ Թուրքիայում, Բյուրակն-Մնձուրյան լեռներում, Երզնկայից հարավ-արևելք, Դերսիմում։ Բերդար լեռն ամբողջությամբ փորված է և ներսում բերդեր են շինված, որի համար այն անվանված է նաև Բերդեր։ Սրանց դուռը գտնվում է լեռնան արևմտյան կողմում, Բերդա ձորի վրա։

## Ծանոթագրություններ

Կատեգորիա:Բյուրակն լեռնավահան
Կատեգորիա:Էրզինջանի մարզի լեռներ
Բեշեղլու Դաղ

**Բեշեղլու Դաղ**, լեռնագագաթ (773 մ) Ղարաբաղի լեռներում, Գարգար և Խաչեն գետերի ջրբաժանում, վերջինիս ստորին հոսանքի աջ կողմում։ Լաջերի մի մասը անտառապատ է։ Արևելյան կողմում կա մի ավերակ ամրոց։

## Ծանոթագրություններ

Կատեգորիա:Հայկական լեռնաշխարհի լեռնագագաթներ
Կատեգորիա:Լեռներ այբբենական կարգով
Բոլոմորի (գետ)

**Բոլոմորի**, գետ Թուրքիայում, Արածանիի ավազանում։ Գոյանում է 14 ձորերից հոսող գետակներից, որոնք սկիզբ են առնում Բյուրակն-Մնձուրյան լեռնահամակարգի Բաղրբաբա, Ղուզլուջան, Տուժիկ, Սել լեռների սառնորակ աղբյուրներից և միանալով Սաղան ու Պայազիտ գետերի մոտ՝ թափվում են Մնձուրի գետը։

## Ծանոթագրություններ

Կատեգորիա:Թուրքիայի գետեր
Կատեգորիա:Մնձուր գետի վտակներ
Բուրջուլլահ

**Բուրջուլլահ**, *Պուրճուլլա*, լեռ Հայկական լեռնաշխարհում նրա հարավային կղմում, Կորդվաց լեռներում, Շեմբատ լեռան հյուսիս-արևմուտքում։

## Ծանոթագրություններ

Կատեգորիա:Վասպուրականի լեռնաշղթա
Կատեգորիա:Վանի մարզի լեռներ
Վիրուսոիդներ

**Վիրուսոիդ**ներ, օղակաձև, միաշղթա ՌՆԹ-ի (ռիբոնուկլեինաթթու) հատվածներ, որոնց կրկնապատկման և սպիտակուցային կապսիդի ձևավորման համար անհրաժեշտ է բուսական օրգանիզմները վարակող վիրուսների առկայություն։ Վիրուսոիդների գենոմը բաղկացած է մի քանի հարյուր նուկլեոտիդներից և չի կոդավորում ոչ մի սպիտակուց։

Կարելի է ասել վիրուսոիդները դրանք վիրոիդներ են, որոնք պատված են օգնական վիրուսի սպիտակուցային կապսիդով։ Կրկնապատկվելով գլորվող շրջանի եղանակով, դրանք նմանվում են վիրոիդներին իրենց ռեպլիկացիայի (կրկնապատկման) եղանակով։

Չնայած վիրուսոիդները ուսումնասիրվում են վիրուսաբանության կողմից, դրանք չեն համարվում վիրուսներ, այլ ենթավիրուսային մասնիկներ։ Քանի որ վիրուսոիդները կախված են օգնական վիրուսներից, դրանք համարվում են արբանյակներ։

## Ծանոթագրություններ

Կատեգորիա:Վիրուսաբանություն
Գավառնո ջրանցք

**Գավառնո ջրանցք**, ջրանցք Մեծ Հայքի Սյունիք աշխարհի Գեղարքունիք գավառում։ Կառուցել է Վասիլ իշխանի որդի ամիր Վահապսը 1374 թվականին։ Կառուցման մասին անձանագրություն կա Կամո քաղաքի մոտ գտնվող «Դարի գլուխ» կոչված գերեզմանատան խաչքարերից մեկի վրա։ Սկսվում է Գեղամա լեռների արևելյան լանջերից բխող սառնորակ աղբյուրներից՝ Գռիձորի (արձանագրության մեջ՝«Կնիվանից ձորէն») և անցնելով այժմյան Ծաղկաշեն գյուղի միջով, թեքվում է դեպի արևելք՝ հասնում Գավառ (Կամո) և միանում Գավառագետին։

## Ծանոթագրություններ

Կատեգորիա:Հայկական լեռնաշխարհի ջրանցքներ
Կնեվանք

**Կնեվանք**, վանք Մեծ Հայքի Սյունիք աշխարհում։ Հիշատակում է Ստեփանոս Օրբելյանը՝ Սյունիքի հայտնի վանքերը թվարկելիս։ Ունեցել է ընդարձակ կալվածքներ և մեծաքանդակ անասուններ։ Ղևոնդ Ալիշանը Կնեվանքի անվան հետագա աղավաղումն է համարում Գյունելի վանքի անունը և սրանք նույնացնում է իրար։ Ս․ Բարխուդարյանը ճիշտ է համարում Քաջբերունու կարծիքը, ըստ որի՝ Կնեվանքը Գյունեի կյանքը չի։ Վերջինս գտնվում է Վայոց ձորում և նրա վրայի մի եղծված արձանագրությունից, ինչպես հավաստում է Ս․ Բարխուդարյանը, երևում է, որ նա Հերմոնի վանքն է։

## Ծանոթագրություններ

Կատեգորիա:Հայկական առաքելական չգործող վանքեր և եկեղեցիներ (Հայաստան)
Բլուր (բլուր)

**Բլուր**, բլուր (դամբանավայր, բնակատեղի) Հայաստանի Արմավիր քաղաքից հարավարևմուտք, Ջրաշեն գյուղի մոտ։ Ռուսական աղբյուրներում նշանակված է նաև Պլուր ձևով։ Այստեղ է գտնվել Հայաստանի հին Արմավիր քաղաքը։ Բլուրի հարաբերական բարձրությունը մոտ 150 մ է։ 1880-ական թվականներից բացված են և պեղվում են հին բերդի ավերակները։ Ի թիվս այլ հնությունների այստեղից և մերձակայքից գտնվել են ինը սեպագիր արձանագրություններ։

## Ծանոթագրություններ

Կատեգորիա:Բլուրներ այբբենական կարգով
Կատեգորիա:Հայաստանի բլուրներ
Կատեգորիա:Արմավիրի մարզի աշխարհագրություն
Մայքլ Գորդոն Պիտերսոն

**Մայքլ Գորդոն Պիտերսոն** (, ծնվել է 1952 թվականի դեկտեմբերի 6-ին, Լութոն, Մեծ Բրիտանիա), առավել հայտնի որպես **Չարլզ Բրոնսոն**, քիքբոքսեր, անգլիացի հանցագործ, որը բրիտանական մամուլում հաճախ կոչվել է «Բրիտանիայի ամենակատաղի բանտարկյալը» և «բրիտանացի ամենատխրահռչակ բանտարկյալը»։ Կալանքի՝ ավելի քան 50 տարվա ժամկետներն անց է կացրել Ռեմթոնի, Բրոդմուրի և Էշվորթի բարձր անվտանգությամբ հոգեբուժարաններում և ևս 120 ուղղիչ հաստատություններում։

## Կենսագրություն
մինի|500x500փքս|Ուանդսվորթ բանտը, որտեղ Բրոնսոնը երեք տարի է անցկացրել
Ծնվել է Ուելսի փոքր Լութոն քաղաքում, Էյրա և Ջո Պիտերսոնների նյութապես ապահով ընտանիքում։ Ապագա քրեական հանցագործի հորեղբայրը 2 անգամ անընդմեջ եղել է Լութոնի քաղաքագլուխը՝ 1960 թվականից 1970 թվականը։ Ի տարբերություն մյուս հանցագործների՝ Մայքլի մանկության ընթացքում բռնություն և սարսափելի ողբերգություն չի եղել, որը կարողանար ազդել անձնավորության ձևավորման վրա։ Սիրում էր դպրոցը, լավ է սովորել, եղել քաղաքավարի շրջապատի և հարազատների նկատմամբ, ունեցել է շատ ընկերներ։ Մորաքույրը կարծում էր, որ ամեն ինչ սկսվել է երիտասարդ ընտանիքի տեղափոխությունից հետո, երբ, ըստ նրա, Մայքլն ընկել է վատ շրջապատի ազդեցության տակ։ Անվան փոփոխությունից հետո (նա վերցրեց հոլիվուդյան դերասան Չարլզ Բրոնսոնի ավելի հնչեղ անունը) սկսեց մասնակցել բռնցքամարտերի, նաև մոտ մեկ տարի աշխատում էր *Mini-house* առաքման ծառայությունում։ 19 տարեկանում ամուսնացավ Իրեն անունով կնոջ հետ, և ծնվեց նրանց որդին։ Որոշ ժամանակ անց սկսեց զբաղվել սպորտով, մարզեց մկանները և սկսեց հանդես գալ կրկեսում։ Չնայած սրան՝ 26 տարեկանում նա առաջին անգամ հայտնվեց բանտում զինված կողոպուտի համար, որից հետո կինն ամուսնալուծվեց նրանից։

## Ծանոթագրություններ

Կատեգորիա:Անգլիացի բանաստեղծներ
Կատեգորիա:Անգլիացի կալանավորներ և ձերբակալվածներ
Կատեգորիա:Իսլամ ընդունածներ
Կատեգորիա:Անգլիացի բռնցքամարտիկներ
Կատեգորիա:Անգլիացի հանցագործներ
Կատեգորիա:Ցմահ դատապարտվածներ
Կատեգորիա:Բրիտանացի հանցագործներ
Գոբդիե

**Գոբդիե **, ճանապարհային կայան Մեծ Հայքում։ Այսպես է նշանակված Պևտինգերյան քարտեզի Անանուն Ռավեննացու օրինակում արտաշատ-Պարեսակա ուղեգծի վրա գտնվող Գոբդի կայանը։

## Ծանոթագրություններ

Կատեգորիա:Հայկական լեռնաշխարհի ճանապարահային կայաններ
Բուղդաշեն (լճակ)

**Բուղդաշեն**, (), լճակ Վրաստանի Նինոծմինդայի շրջանում, Օրլովկա գյուղի մոտ։ Նրանից սկիզբ է առնում Սաթխա փոքրիկ գետակը։

## Ծանոթագրություններ

Կատեգորիա:Լճեր այբբենական կարգով
Կատեգորիա:Վրաստանի լճեր
Կատեգորիա:Նինոծմինդայի շրջան
Գյունգյորմազ (լեռ, Արդվին)

**Գյունգյորմազ**, լեռնագագաթ Հայկական Լեռնաշխարհում, Պոնտական լեռնահամակարգի արևելյան հատվաածում, Ճորոխի և նրա ձախաղողմյան վտակ Փարխալի միջին հոսանքի ջրբաժանի շրջանում։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Արդվինի մարզի լեռնագրություն
Կատեգորիա:Պոնտոսի լեռնային համակարգ
Գետամ (գետակ)

**Գետամ**, *Գետամա ջուր, Գետամի ջուր, Քեթան*, գետակ Հայկական լեռնաշխարհում, Արաքսի ավազանում, նրա ձախակողմյան վտակը։ Սկիզբ է առնում Սյունյաց հարավային հատվածի արևմտյան լանջերից՝ Ազնաբերդ լեռան փեշերից և մայր գետն է թափվում Օրդուբադ քաղաքից հարավ-արևելք՝ Գետամ գյուղի մոտ։

## Ծանոթագրություններ

Կատեգորիա:Ադրբեջանի գետեր
Կատեգորիա:Արաքս գետի վտակներ
Կատեգորիա:Նախիջևանի Ինքնավար Հանրապետության գետեր
Գյոգ (լեռ)

**Գյոգ**, լեռ Սյունիքում, Զանգեզուր լեռնահամակարգում, Բարգուշատի լեռնաշխարհում, Որոտան գետի աջ կողմում, նրա վտակ Զեմի գետակի ջրբաժան շրջանում։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Բարգուշատի լեռնաշղթա
Կատեգորիա:Սյունիքի մարզի լեռներ
Արբանյակ (կենսաբանություն)

**Արբանյակ**, ենթավիրուսային մասնիկ, որը կազմված է նուկլեինաթթվից և որի կրկնապատկումը կախված է օգնական կամ տեր վիրուսների առկայությունից։ Երբ արբանյակը կոդավորում է իր սեփական սպիտակուցային թաղանթը, այն արդեն համարվում է *արբանյակ վիրուս*։ Որոշ արբանյակ վիրուսներ, որոնք կասեցնում են իրենց տեր վիրուսի կրկնապատկումը, կոչվում են վիրոֆագեր։ Սակայն այս դեռևս վիճարկվում է, քանի որ կան սկզբունքային տարբերություններ վիրոֆագերի և դասական արբանյակ վիրուսների միջև։

Օրինակ STobRV արբանյակի գենոմը կազմում է 359 նուկլեոտիդ։

Արբանյակ վիրուսային մասնիկները չպետք է շփոթել արբանյակ ԴՆԹ-ի հետ։

## Ծանոթագրություններ

Կատեգորիա:Վիրուսաբանություն
Գևրի Մախին

**Գևրի Մախին**, լեռ Թուրքիայի և Իրանի սահմանին Հայկական լեռնաշխարհում, Վասպուրականի լեռնաշղթաի լեռնաշղթայի կենտրոնական հատվածում, ջրբաժան գծի վրա, Կոտոր գետի ճեղքից 12-13 կիլոմետր հեռու։ Հիշատակվում է ռուսական աղբյուրներում։ Կուրիջան գյուղից արևելք։

## Տես նաև
* Kūh-e Mokhīn

## Ծանոթագրություններ

Կատեգորիա:Վանի մարզի լեռներ
Կատեգորիա:Վասպուրականի լեռնաշղթա
Կատեգորիա:Արևմտյան Ադրբեջան նահանգի լեռներ
Խաչագողի հիշատակարանը

**«Խաչագողի հիշատակարանը»**, Րաֆֆու վեպերից մեկն է, որը գրել է 1869-1870-ական թվականներին։ Վեպը վերջանում է հետևյալ խոսքերով. 

Խաչագողի հիշատակարան վեպի շարունակություն, ինչպես ասել է Րաֆֆին, զետեղված է «Կայծերի» ժողովածուի մեջ, որն անավարտ մնաց գրողի պատահական մահվան պատճառով։

## Հրատարակություն
Վեպն առաջին անգամ տպագրվել է «Մշակ» թերթում՝ 1882-1883 թվականներին, ապա նույն շարվածքից լույս է տեսել նաև առանձին գրքով։ Րաֆֆու բարեկամները խորհուրդ են տվել չտպագրելու վեպը, բայց Րաֆֆին սխալ է համարել նման գործողությունը։ Վեպի ամբողջ ընթացքում նա «խաչագողին» բնութագրում է հետևյալ խոսքերով.

որից հետո էլ ցույց է տալիս «բուժման» ճանապարհները։

## Մեջբերումներ

Զարմանալի բան է մարդու սիրտը, այն ևս հրաբորբոք, անփորձ պատանու սիրտը, շատ անգամ ի՛նչ բանի որ փափագում է նա, խելքն էլ սատանայի նման այնպիսի ապացույցներ է առաջ բերում, որ անպատճառ կատարվի այդ փափագը։

Ամենավայրենի գազանը անգամ ազնվանում է, ընտելանում է ավելի խաղաղ կյանքի այն ժամանակ միայն, երբ նրան սիրում ես, երբ նրան չես վիրավորում։

## Արտաքին հղումներ

* Վեպի աուդիոտարբերակը 
* «Խաչագողի հիշատակարանը» գեղարվեստական ֆիլմի պրեմիերա
* «Խաչագողի հիշատակարանը» ֆիլմը ՅուԹյուբ կայքում

Կատեգորիա:Րաֆֆու վեպեր
Կատեգորիա:Վեպեր այբբենական կարգով
Կատեգորիա:1890 վեպեր
Կատեգորիա:Հայերեն վեպեր
Լի Բյոն Հոն

**Լի Բյոն Հոն** (հանգըլ՝ 이병헌, ), հարավկորեացի դերասան, երգիչ և մոդել։

## Կենսագրություն
Լի Բյոն Հոնի հայրը բիզնեսմեն էր, իսկ փոքր քույրը՝ Լի Ին Հին «Միսս Կորեա» 1997 տիտղոսակիր էր։ Լի Բյոն Հոնը ավարտել է Խանյանի համալսարանի «Ֆրանսիական գրականություն» բաժինը և Չունան համալսարանի «Թատրոն և կինո» բաժինը։

Հայտնի է դարձել «Վա-բանկ» (2003) և «Այրիս» (2009) հետուստասերիալներում գլխավոր դերեր խաղալուց հետո։ Նկարահանվել էր նաև «Յուրանքանչյուրն իր գաղտնիքն ունի» (2004), «Դառնություն և քաղցրություն» (2005), «Լավը, վատը, տարօրինակը» (2008), «Կոբրայի հարված» (2009), «Ես սատանա եմ տեսել» (2010), «Անվտանգության միավորված տարածք» (2000), «G.I. Joe: Կոբրայի հարված 2» (2013), «ՌԵԴ» (2013), «Տերմինատոր։ Ջենիսիս» (2015) ֆիլմերում։

## Անձնական կյանքը
2013 թվականի օգոստոսի 10-ից ամուսնացած էր Լի Մին Չժոնի հետ։ Լի Բյոն Հոնը գիտեր անգլերեն, կորեերեն, ֆրանսերեն և մանդարիներեն։

## Ֆիլմագրություն
* (1999) «Իմ սրտի օրգանը»
* (2000) «Անվտանգության միավորված տարածք»
* (2003) «Վա-բանկ»
* (2004) «Յուրանքանչյուրն իր գաղտնիքն ունի»
* (2005) «Դառնություն և քաղցրություն»
* (2006) «Մի անգամ ամռանը»
* (2008) «Լավը, վատը, տարօրինակը»
* (2009) «Կոբրայի հարված»
* (2009) «Ես անձրևի հետ եմ գալիս» 
* (2009) «Այրիս»
* (2010) «Ես սատանա եմ տեսել»
* (2013) «G.I. Joe: Կոբրայի հարված 2»
* (2013) «ՌԵԴ 2»
* (2014) «Սրի հիշողություններ»
* (2015) «Տերմինատոր։ Ջենիսիս»

## Ծանոթագրություններ

## Արտաքին հղումներ
* Լի Բյոն Հոնի պաշտոնական կայքը

Կատեգորիա:1970 ծնունդներ
Կատեգորիա:21-րդ դարի երգիչներ
Կատեգորիա:Հարավկորեացի դերասաններ
Կատեգորիա:Հարավկորեացի երգիչներ
Կատեգորիա:Հարավկորեացի կինոդերասաններ
Կատեգորիա:Հարավկորեացի մոդելներ
Կատեգորիա:Հեռուստատեսային դերասաններ
Կատեգորիա:Հուլիսի 12 ծնունդներ
Ռուսաստանում Հայաստանի դեսպանություն

thumb|250px|Մոսկվայում Հայաստանի դեսպանության շենքը
**Ռուսաստանում Հայաստանի դեսպանություն**, Ռուսաստանում Հայաստանի դեսպանությունը Ռուսաստանում Հայաստանի դիվանագիտական ներկայացուցչությունն է, գտնվում է Մոսկվայում՝ Բասմանյան շրջանում՝ Ռուսաստանում Հայաստանի արտակարգ ու լիազոր դեսպանը Օլեգ Եսայանն է, որն այս պաշտոնին է 2010 թ, հունվարի 21-ին, հավատարմագրերը հանձնել է փետրվարի 5-ին։

## Ռուսաստանում Հայաստանի դեսպաններ

* Յուրի Մկրտումյան (1994—1997 թթ.)
* Գագիկ Շահբազյան (1997—1999 թթ.)
* Սուրեն Սահակյան (1999—2002 թթ.)
* Արմեն Սմբատյան (2002—2010 թթ.)
* Օլեգ Եսայան (2010—2017 թթ.):
* Վարդան Տողանյան (2017-2022 թթ.)
* Վաղարշակ Հարությունյան (2022-2024 թթ.)
* Գուրգեն Արսենյան (2024 թ.)

## Դեսպանության շենքը
Դեսպանությունը զբաղեցնում է նախկին Լազարևյան ինստիտուտի շենքը, որի գլխավոր մասնաշենքը կառուցվել է 1816-1823 թվականներին։

## Ռուսաստանում Հայաստանի հյուպատոսություններ
* Սանկտ Պետերբուրգում Հայաստանի գլխավոր հյուպատոսություն
* Դոնի Ռոստովում Հայաստանի գլխավոր հյուպատոսություն
* Սոչիում Հայաստանի հյուպատոսական կետ

Կատեգորիա:Դիվանագիտական ներկայացուցչություններ
Կատեգորիա:Դեսպանատներ Ռուսաստանում
Snow Patrol

**Snow Patrol**, ալտերնատիվ ռոք խումբ, որի անդամները Շոտլանդիայից և Իռլանդիայից են։ Ստեղծվել է Դանդիում, սակայն հիմա խմբի անդամները ապրում են Գլազգոյում, Բելֆասթում և Լոնդոնում։ Ivor Novello Awards-ի մրցանակակիրներ են։

## Պատմություն
Խմբի առաջին երեք ալբոմները՝ *EP Starfighter*, էքսպերիմենտալ ստուդիական ալբոմներ *Songs for Polarbears* և When *It’s All Over We Still Have to Clear* եղել են վաճառքի առումով անհաջող ալբոմներ և թողարկվել են Electric Honey և Jeepster լեյբլների կողմից։ Երբ խումբը սկսել է աշխատել Polydor Records լեյբլի հետ, նրանք 2003 թվականին թողարկել են Final Straw ալբոմը, որը Մեծ Բրիտանիայում չորս անգամ պլատինե է դարձել։ Սա եղել է խմբի առաջին հաջողությունը։ «Run», «Chasing Cars» և «Signal Fire» երգերը դարձել են հիթեր։

Համաշխարհային ճանաչում խումբը ձեռք է բերել 2006 թվականին *Eyes Open* ալբոմի թողարկումից հետո, որից ամբողջ աշխարհում վաճառվել է ավելի քան 4.7 միլիոն պատճեն։

Snow Patrol խումբը 3 անվանակարգում է հաղթել BRIT Awards-ում, և 5 անվանակարգում՝ Meteor Ireland Music Awards-ում։ Ամբողջ աշխարհում խումբը վաճառել է ավելի քան 7 միլիոն ալբոմ։

## Սկավառակագրություն
### Ստուդիական ալբոմներ
* *[[Songs for Polarbears]]* (1998)
* *[[When It's All Over We Still Have to Clear Up]]* (2001)
* *[[Final Straw]]* (2003)
* *[[Eyes Open]]* (2006)
* *[[A Hundred Million Suns]]* (2008)
* *[[Fallen Empires]] * (2011)
* *Wildness* (2018)
* *The Forest Is the Path* (2024)

## Խմբի անդամները
* Հարի Լայթբոդի () - հիմնական վոկալ, ռիթմ կիթառ
* Նեյթան Քոնոլի() - սոլո կիթառ, բեք վոկալ
* Փոլ Ուիլսոն () - բաս կիթառ, բեք վոկալ
* Ջոնի Քուին () - հարվածային գործիքներ, պերկուսիա
* Թոմ Սիմփսոն () - ստեղնաշարային գործիքներ
* Ջոնի ՄաքԴեյդ () - ստենաշարային գործիքներ, ռիթմ կիթառ, դաշնամուր, բեք վոկալ

## Ծանոթագրություններ

## Արտաքին հղումներ
* Պաշտոնական կայք
* Michael Morrison’s Official page - Shrug
* Snow Patrol-ի պաշտոնական էջը Myspace կայքում

Կատեգորիա:1994 հիմնադրված երաժշտական խմբեր
Կատեգորիա:Interscope Records-ի արտիստներ
Կատեգորիա:Ալտերնատիվ ռոք խմբեր